לכבוד

מר דב צור

ראש העירייה

הנדון: **הצעה לסדר – הרשמה לקייטנות הקיץ**

בימים האחרונים פונים אלינו עשרות הורים, בדבר הודעת החברה העירונית כי כרגע אין הרשמה לקייטנות העירוניות בגני הילדים.

אנו מודעים להחלטה השערורייתית של המדינה לפיה יש להוריד מידית את מחירי הקייטנות, כל זאת עשתה המדינה מבלי להגדיר מה אמורה לכלול הקייטנה "המוזלת": מי יהיו אנשי הצוות, מהן הפעילויות הנדרשות, קייטנה המתחילה ב- 8:00, איכות האוכל וכיוב'. המדינה עשתה טעות וכל זאת מבלי לשתף את הרשויות ! מבלי לסבסד את ההנחה !!!

החלטות חד צדדיות שכאלה גורמות לרשויות להוצאות נוראיות מבלי שהמדינה לוקחת אחריות !

למרות המחדל של המדינה, אנו חושבים שעל העירייה לקחת אחריות ולא להשאיר את כל ההורים ללא מענה ולכן לדעתנו עומדות כמה אפשרויות על הפרק.

אנו בטוחים כי גם אתה מודאג מהילדים וההורים של העיר ולכן לדעתנו יש לבחור אחת מהאופציות הבאות:

1. להחליט על סבסוד הקייטנות באמצעות העירייה, נכון שהמדובר בלמעלה ממיליון וחצי ₪ אך יש לשקול חלופה זו באם החלטת המדינה מחייבת אותנו.
2. לפתוח את ההרשמה לקייטנות ולהודיע להורים מראש על שני מחירים: האחד מסובסד והשני לא עד להחלטה בעניין. צעד זה לכל הפחות יסביר להורים שקייטנה תהיה בכל מקרה.

בכל מקרה, לדעתנו, עלינו לתת אלטרנטיבה להורים שנותרו עכשיו ללא מענה וחסרי אונים !!

אנו בטוחים כאמור כי גם אתה דואג לילדים ולכן תקבל את אחת האפשרויות שעל הפרק.

בברכה,

איתן שלום יפעת מאירוביץ יפת

סגן ראש העירייה חברת מועצת העיר

התנועה החברתית הירוקה התנועה החברתית הירוקה